επι κηφισοδωρου αρχοντος επι [της πανδιονιδος πε]νπτης πρυτανειας ηι [ευ]κλ[ης] πυ[θοδωρου αλωπεκηθε]ν εγραμματευεν ποσιδεωνο[ς] εκτ[ηι επι δεκα δευτερ]αι και εικοστει της πρυτανεια[ς εκκλησια κυρια τω]ν προεδρων επεψηφιζεν επαμε[ινων ερχιευς εδοξεν] τωι δημωι ευφιλητος ευφι[λ]η[του κηφισιευς ειπε]ν επειδη ευφρων αδεα σικυωνιος αν[ηρ διατελει αγα]θος ων περι τον δημον τον αθηναι[ων και νυν ηκων παρ]α του δημου [τ]ου σικυωνιων επ[αγ]γ[ελλεται την πολιν] φιλην και συμμαχον [ουσ]αν [αμυνειν κατα των πολεμ]ιων τωι δημωι τ[ω]ι αθηναιων [πρω]τ[η]ν [των εν πελοπονν]ησωι πολεων δ[ε]δο[χθαι τωι δημωι επαινεσαι μεν ευφ]ρονα αδεα σικυωνιον αρ[ε]τη[ς] ε[ν]εκα [και ευνοιας της] εις τον δημον τον αθηναιων [και τους αλλους συμμαχ]ους και ειναι αυτωι κυριας τα[ς δωρεας τας προτερο]ν δεδομενας παρα του δημου τ[ου αθηναιων αυτωι οπω]ς δ αν παντες ειδωσι οτι ο δημος [ο αθηναιων αποδιδω]σι χαριτας τοις ευεργετ[αις αξιας των ευεργετημα]των ων αν ευεργετησει [εκαστος τον δημον ειναι αθη]ναιον αυτον και εγγονους [και ειναι αυτωι γραψασθ]αι φυλης και δημου και φρατριας ης αν [βουληται και] ων οι νομοι κελευουσιν [και επαινεσαι τον δημον το]ν σικυωνιων [αρετης ενεκα και ευνοιας της εις τον δ]ημον τον αθηναιων και στεφανωσαι χ[ρυσωι στεφανω]ι απο 0 δραχμων και ανειπειν α[υτ]ον [διονυσιων μεγα]λων τωι αγωνι. αναγραψαι δε το ψηφισμ[α εν στηλαις λ]ιθιναις και στησαι την μεν μιαν παρα [τον δια την δε] ετεραν εν α[κροπολει παρα τον νεω της πολιαδος εις] δε την αναγραφην [των στηλων δουναι τον ταμιαν του] δημου 0 εκ των κατα ψηφισματα αναλι[σκομενων τωι δ]ημωι. ταδε πανφιλου του ευφ[ι]λητου [δουναι δε την ψη]φον τωι δημωι περι της πολιτε[ιας τους πρυτανεις τ]ης πανδιονιδος ε[ι]ς την πρωτην εκκλη[σιαν κατα τον] νομον. επι αρχιππου αρχοντος επι της ακ[αμαντιδος τεταρ]της πρυτανειας ηι θερσιππος ιππο[θερσους αχαρνε]υς εγραμματευε μαιμακτηριωνος [ενει και νεαι πεν]πτει και τριακοστει της πρυτανεια[ς των προεδρων] επεψηφισζε γνωσι[ας αλ]αιευ[ς και συμπροεδροι αγν]ωνιδης νικοξενου περγ[ασηθεν ειπεν επειδη ευφρω]ν ο α[δ]εα του σικυωνιου [προτερον εν παντι καιρωι αν]ηρ αγαθος ων διετελει περι τον δημον [τον αθηναιων] και αυτος και οι προγονοι αυτου [και επι του πολεμο]υ του ελληνικου ον ε[ν]ε[στησατο ο δημος ο αθηναιων υ]περ των ελληνων κατελθων ευφρων [εκ της φυγης την τ]ε φρουραν εξεβαλε εκ της ακρο[πολεως εκοντων των σ]ικυωνιων και την πολιν ελευθ[ερωσας φιλην και συμ]μαχον εποησε τωι δημωι τωι α[θηναιων πρωτην των εν] πελοποννησωι πολεων και οσον μεν [χρ]ο[νο]ν [επολεμε]ι ο δημος συνεπραττε τωι δημωι και [συνεβοηθει στρ]ατιωταις και τοις αλλοις πασι τοις κατα [τον πολεμ]ον επειδη δε συνεβη τηι ελλαδι ατυχη[σ]α[σηι φρουρ]ας εισπεμπεσθαι εις τας πολεις τα[ς] εγ[β]α[λουσας πρ]οειλετο τελευτησαι υπο των εναντιων αγ[ωνιζομεν]ος υπερ της δημοκρατιας ωστε μητε την εαυ[του πατρ]ιδα μητε την αλλην ελλαδα ιδειν δουλευουσαν [και τι]μησαντος αυτον του δημου του αθηναιων πολι[τειαι] και ταις αλλαις τιμαις αις προσηκει τους ευε[ργετα]ς και αυτον και εγγονους δια τε την αυτου αρε[την και] δια τας των προγονων ευεργεσιας αφειλοντο [αυτον] τας δωρεας οι εν τει ολιαρχιαι πολιτευομεν[οι και] τας στηλας καθειλον νυν δε επειδη ο τε δημος [κατελ]ηλυθε και τους νομους και την δημοκρατιαν α[πειλη]φε αγαθει τυχει δεδοχθαι τωι δημωι ειναι τα[ς δωρε]ας κυριας ευφρονι πασας αις ετιμησεν αυτον ο [δημο]ς ο αθηναιων και αυτωι και εγγονοις και τας σ[τηλας] τας καθαιρεθεισας εν αις αι δωρεαι ησαν γεγ[ραμμεν]αι και το ψηφισμα αναγραψαι και αναθειναι τ[ον γρα]μματεα της βουλης τημ μεν εν ακροπολει την δε πα[ρα τ]ον δια τον σωτηρα καθαπερ ο δημος εψηφισατο [προτε]ρον προσαναγραψαι δε και τοδε το ψηφισμα εν α[μφοτ]εραις ταις στηλαις συνεπιμεληθηναι δε της αν[αγρ]αφης τους φιλους και τους οικειους τους ευφρο[νος] επιμελεισθαι δε και των εγγονων των ευφρονος [την] βουλην την αει βουλευουσαν και τους στρατηγο[υς κα]αι ειναι αυτοις προσοδον προς τε την βουλην [και το]ν δημον πρωτοις μετα τα ιερα και νυν δε κ[αθοτι επιμ]ελειαν εσχηκεν ο δημος του παιδιου του ευφρον[ος κ]αι ψηφισμα εψηφισατο και πρεσβεις απεστει[λε προ]ς τον δημον τον σικυωνιων και το λοιπον ε[πιμελησε]ται εαν του δεωνται οπως αν ειδωσι παντες [οτι ο δημ]ος ο αθηναιων εαν τις ευ ποησει αυτον ου μονον αυτ[ο]υς τους ποησαντας αλλα και τους των ευεργετων παιδας οιεται δειν τιμαν και μεμνησθαι ων αν ευ παθηι εις δε την αναγραφην των στηλων δουναι τον ταμιαν του δημου 0 δραχμας εκ των κατα ψηφισματα αναλισκομενων τωι δημωι. η βουλη ο δημος η βουλη.
Att. — stoich. 41 — 323/2